王如堅

王如堅（），字石夫，號介石，江西吉安府安福縣人，民籍，明朝政治人物，萬曆年間官刑科给事中，因國本之爭革職。

 生平 
萬曆十三年（1585年）乙酉科江西鄉試舉人，萬曆十四年（1586年）聯捷丙戌科會試二百九十九名，廷试三甲一百六十九名進士。工部观政。授懷慶府推官。入為刑科給事中。萬曆二十一年（1593年），继朱维京之后，抗疏爭三王並封，革職為民，歸十年而卒。天啟年間，追贈光祿寺少卿。《明史》有傳《明史·卷233》：王如堅，字介石，安福人。萬曆十四年進士。授懷慶推官。入為刑科給事中，抗疏爭三王並封，其略曰：謹按十四年正月聖諭「元子幼小，冊立事俟二三年舉行」，是明言長子之為元子也。又十八年正月詔旨「朕無嫡子，長幼自有定序」，是明示倫次之不可易也。已而十九年八月，奉旨「冊立之事，改於二十一年舉行」，此則陛下雖怒羣臣激聒，輒更定期，未嘗遽寢冊立之事。乃今已屆期，忽傳並封為王，以待嫡嗣。臣始而疑，既而駭。陛下言猶在耳，豈忘之耶？曩者謂二三年舉行，已遲至二十年矣，二十年舉行又改至二十一年矣，今二十一年倏改為並封，是陛下前此灼然之命，尚不自堅，今日羣臣將何所取信。夫立嫡之條，祖訓為廢嫡者戒也。今日有嫡可廢乎？且陛下欲待正嫡，意非真待也。古王者後宮無偏愛，故適后多後嗣。後世愛有所專，則天地之交不常泰，欲後嗣之繁難矣。我祖宗以來，中宮誕生者有幾？國本早定，惟元子是屬。或二三齡而立，或五六齡而立。即陛下春宮受冊時，止六齡耳，寧有待嫡之議與潞王並封之詔哉？今皇長子且十二齡矣，聞皇后撫育無間己出。元子早定一日，即早慰中宮一日之心。后素賢明，何有舍當前之冢嗣，而覬幸不可知之數耶？宮闈之內，袵席之間，左右近習之輩，見形生疑，未必不以他意窺陛下。即如昨歲冊立之旨，方待舉行，而宗室中已有並封之疏，安知非機事外洩，彼得量朝廷之淺深。夫別名號，辨嫌疑，禮之善經也。元子與眾子，其間冠服之制，鹵簿之節，恩寵之數，接見之儀，迥然不齊矣。一日並封而同號，則有並大之嫌，逼長之患。執狐疑而來讒賊，幾微之際，不可不慎。苟謂渙命新頒，難於遽改。則數年已定之明旨，尚可移易，今綸言初發，何不可中止也。帝怒甚，命與朱維京皆戍極邊。王錫爵疏救，免戍為民。尋卒。天啟中，贈光祿少卿。。著有《潜一斋稿》。

 家族 
曾祖父王淇；祖父王有懋；父親王端昌。母陳氏；繼母劉氏。長子王立德，天啓间副贡，授國子典簿，出为远安令。

 延伸阅读 

参考文献

 参见 
 國本之爭

R
Category:安福人
Category:萬曆十三年乙酉科江西鄉試舉人
Category:明朝懷慶府推官
Category:明朝刑科给事中
Category:明朝工部觀政
Category:明朝追贈光祿寺少卿